 Siminaar ku saabsan sidii Bulshada loogu baraarujin lahaa dhibaatada Gudniinka Fircooniga ah ayaa shalay lagu qabtay xarunta Hayadda SUDVO Suubiye, waxaana ka qaybgalay Saxafiyiinta, Dhakhaatiir, Culimaudiin, Dhallinyaro iyo Martisharaf kale oo tiradooda lagu qiyaasay Sodon Xubnood, waxaana Siminaarkaasi Maalgalshay Hayadda SIHA iyadoo ay hirgalineysay Hayadda SUDVO, waxaana ugu horeytnii halkaasi warbixin ka soo jeediyey Guddoomiyaha Hayadda SUDVO Cayni Abuukar Gacal oo sheegtay in sababaha loo qabtay siminaarkaani ay tahay sidii Bulshada looga wacyigelin lahaa Dhibaatada uu ku hayo Gudniinka Fircooniga ah Gabdhaha Soomaaliyeed, waxaa kaloo ka hadlay siminaarkaasi Batuulo Maxed Mursal oo ka mid ah saraakiisha sarsare ee Hayadda COCWO, waxayna sheegtay in gudniinka Fircooniga ah loo baahan yahay in gebi ahaanba laga baabiiyo Bulshada Soomaaliyeed, maadaama uu yahay mid keliya ee dhibaatada ku haya Haweenka Soomaaliyeed ha noqoto dhanka Caafimaadka iyo Dhan walbaba. 